Уэрэдым дихьэххэри яхэтщ
Тезырхэр егъэпшынынымкIэ федеральнэ къулыкъум и IуэхущIапIэу КъБР-м щыIэм и колоние №4-м щаIыгъ цIыхубзхэм я деж щызэхэтащ илъэс къэс ирагъэкIуэкI «Си уэрэд» зэпеуэр.
Ар Iыхьитхуу гуэшат: фIыуэ илъагъу уэрэдыр, романсыр, цIыхубэ уэрэдыр и лъэпкъыбзэмкIэ, частушкэхэмрэ зауэ илъэсхэм я уэрэдхэмрэ гъэзэщIэн. Творческэ зэпеуэм цIыхубзхэр илъэс къэс нэхъри дехьэх, я гуапэуи хэтщ.
Зэхьэзэхуэм кърикIуахэмкIэ псоми ятекIуащ, тезырыр щабэу щрахьэкI гуп №1-м щаIыгъ цIыхубзыр.
Зэпеуэм хэта псоми иратащ «Макъамэм щызыIэригъэхьа ехъулIэныгъэхэм папщIэ» дипломхэр.
УАРДЭ Жантинэ.
